**Spoštovane študentke in študenti prvega letnika drugostopenjske dvopredmetne pedagoške slovenistike!**

V okviru predmeta ***Pedagoška praksa pri didaktiki slovenskega jezika in književnosti 1*** se boste v letošnjem poletnem semestru pedagoško usposabljali na partnerskih osnovnih in srednjih šolah ter gimnazijah. Pedagoško usposabljanje za dvopredmetne sloveniste poteka v 1. in 2. letniku, tvorita ga individualna in skupinska praksa, obe trajata po 5 delovnih dni (čim bolj strnjeno).

* Prva pedagoška praksa (PP 1 - književnost) se izvaja v prvem letniku druge stopnje pedagoške slovenistike in osredotoča na **književnost,**
* druga (PP 2 – jezik) pa se izvaja v drugem letniku druge stopnje pedagoške slovenistike in se osredotoča na **jezik.**

Obe praksi sta dvodelni: najprej odhajate na individualno prakso, nato na skupinsko. Pri obeh delih prakse (*PP 1* in *PP 2*) hospitirate tako pri urah jezika kakor književnosti, vaše aktivnosti (intervencije pri urah, nastopi, zapisi v dnevniku prakse pa veljajo ciljnemu področju, tj. književnosti na PP 1 in jeziku na PP 2).

Svoja opažanja na letošnjem pedagoškem usposabljanju, vezano na pouk književnosti, beležite v Dnevnik PP 1 za SLD 16/17 (književnost). Objavljen je na visu med gradivi. PP 1 bomo spremljali, evalvirali, reflektirali in o njej diskutirali na treh sestankih, ki se jih zanesljivo udeležite. Prvi sestanek bo pred odhodom na individualno PP 1 (v četrtek,**23. 2. 2017, ob 13h v pred. Tob. 5 na Tobačni). Takrat boste dobili osnovna navodila v zvezi s potekom letošnje *PP 1 – književnost*.**

**Individualna PP 1**

Na individualni PP 1 boste v letošnjem 1. letniku okvirno med  13. 3. in 10. 4. 2017. Mentorje si poiščete sami (lahko je to vaš nekdanji učitelj slovenščine). Naši študenti so pohvalili prakso npr. na naslednjih šolah: SŠ Jesenice, Gimnazija Nova Gorica, Osnovna šola Dr. Janeza Mencingerja Bohinjska Bistrica, Osnovna šola Stara Cerkev, OŠ Stražišče Kranj, OŠ Komenda Moste, Gimnazija Slovenske Konjice, OŠ Pohorskega bataljona Oplotnica, Osnovna šola Franceta Bevka Tolmin Gimnazija Novo mesto Dvojezična srednja šola v Lendavi, Gimnazija Tolmin, Gimnazija Koper, Šolski center Postojna - Gimnazija Ilirska Bistrica. Seveda pa lahko izbirate med šolami v vašem domačem kraju.

Na individualni PP 1 pred celournim nastopom iz književnosti (zahtevata se dva) vsaj dvakrat mini nastopite. To pomeni, da izvedete po eno fazo učne ure iz književnosti, za katero napišete učno pripravo (npr. izpeljete uvodno motivacijo ali analizo prebranega besedila). Vse nastope (mini in celourne) oceni vaš učitelj mentor (po 3-stopenjski lestvici: *odlično opravil/-a, dobro opravil/-a, opravil/-a*). V primeru, da nastop ne ustreza minimalnim strokovnim standardom, ga morate ponoviti.

**Pred odhodom na** individualno PP 1 mi na fakultetni elektronski naslov pošljite kontakt vašega učitelja mentorja (ime in priimek, elektronski naslov) in podatke o šoli. Mentorju bom za uspešen potek prakse poslala okvirna navodila, ga povabila na individualni sestanek ter mu po končani praksi poslala Potrdilo o mentorstvu, ki ga bo lahko uveljavljal pri svojem napredovanju v nazive.

**Skupinska PP 1**

Bo potekala okvirno med 18. 4. in 2. 6. 2017. Pred začetkom skupinske PP 1 se bomo znova sestali, in sicer v četrtek, 13. 4. 2017, ob 12.10 v pred. Tob. 5 na Tobačni. Takrat si boste v skupinah po tri izbrali učitelja mentorja s seznama mentorjev, ki vam ga bomo pripravili. Sestanek bo namenjen tudi refleksiji in evalvaciji do sedaj opravljene individualne PP 1 ter izmenjavi izkušenj. Na srečanju vas bomo usmerili k nadaljnjemu uspešnemu poteku prakse.

Med skupinsko PP 1 boste pri mentorju hospitirali zlasti v razredih, v katerih boste nastopali, pripravljali se boste na izvedbo izpitnega nastopa iz književnosti, kolege opazovali pri njihovih izpitnih nastopih ter nastope skupaj z mentorjem analizirali. Zahtevata se vsaj 2 hospitaciji pri mentorju (en podroben opis), hospitiranje pri vseh nastopih kolegov (en podroben opis) in en izpitni nastop.

**Zaključek individualne in skupinske PP 1**

Sklepni sestanek bo ob koncu skupinske PP 1, in sicer v četrtek, 1. 6. 2017, ob 12.10 v pred. Tob. 5 na Tobačni. Na srečanje obvezno prinesite *Dnevnik PP 1 za SLN D 16/17 (književnost)*, objavljen na visu. Dnevnik naj bo izpolnjen. Poskrbite, da oba mentorja, tj. mentor na individualni in mentor na skupinski PP 1, izpolnita in podpišeta vse njima namenjene obrazce.

**Še nekaj administrativnih podrobnosti**

Pred odhodom na individualni del PP 1 z oddelčno tajnico uredite zavarovanje za čas pedagoške prakse ter preverite, ali je s šolo že sklenjena pogodba o partnerstvu. V nasprotnem primeru tajnica v sodelovanju s fakultetnim Centrom za pedagoško izobraževanje pogodbo pripravi in jo pošlje šoli v podpis. Če šola želi še kakšna dodatna potrdila o sodelovanju, to sporočite Alenki Žbogar.

Za vsa dodatna pojasnila sem vam na voljo v času govornih ur. Z lepimi pozdravi, Alenka Žbogar

**SL2 Pedagoška praksa pri didaktiki slovenskega jezika in književnosti 1**

|  |  |  |
| --- | --- | --- |
| **Št.** | **Priimek** | **Ime** |
| 1 | Bernik | Tereza |
| 2 | Čeplak | Albina |
| 3 | Dervišević | Edvin |
| 4 | Dragoljević | Kaja |
| 5 | Fijavž | Lucija |
| 6 | Furlan | Leja |
| 7 | Klaut | Nina |
| 8 | Kolenc | Urška |
| 9 | Koren | Petra |
| 10 | Kos | Maja |
| 11 | Kupljenik | Ajda |
| 12 | Lupšina | Mateja |
| 13 | Majcen | Maša |
| 14 | Nedelko | Petra |
| 15 | Parežnik | Polona |
| 16 | Peterlin | Patricija |
| 17 | Polšak | Nika |
| 18 | Schweiger | Nastasja |
| 19 | Senica | Tanja |
| 20 | Sterle | Sara |
| 21 | Stopar | Valerija |
| 22 | Škrubej | Ema |
| 23 | Šmajdek | Špela |
| 24 | Vozelj | Ksenija |
| 25 | Vrtačnik | Špela |
| 26 | Zorč | Anamarija |
| 27 | Žagar | Katarina |
| 28 | Žakelj | Bojana |
| 29 | Žunič | Ana |